యమగోల

**యమగోల** ఎన్టీ రామారావు, జయప్రద, రావుగోపాలరావు ప్రధాన పాత్రల్లో నటించగా, తాతినేని రామారావు దర్శత్వం వహించిన 1977 నాటి డివైన్ కామెడీ ప్రధానమైన తెలుగు చలనచిత్రం. బెంగాలీలో విజయవంతమైన *యమాలయే జీవంత మానుష్* సినిమా యమగోలకు మాతృక. కెమెరామేన్ గా పనిచేస్తున్న వెంకటరత్నం ఈ సినిమాతో నిర్మాతగా మారారు. మాతృకలో మార్పులు చేసి చిత్రానువాదం, మాటలు రాసిన నరసరాజుకి ఈ సినిమా చాలా పేరు తీసుకువచ్చింది.

## తారాగణం
* సత్యంగా ఎన్. టి. రామారావు
* జయప్రద
* రావు గోపాలరావు
* యముడిగా కైకాల సత్యనారాయణ
* చిత్రగుప్తుడిగా అల్లు రామలింగయ్య
* ప్రభాకర్ రెడ్డి
* ఝాన్సీ
* నిర్మలమ్మ
* మంజుభార్గవి
* చలపతిరావు
* కాంతారావు
* సూర్యకాంతం 
* కె.వి.చలం 
* పొట్టి ప్రసాద్ 
* పి.జె.శర్మ 
* జయమాలిని

## సాంకేతిక వర్గం

* దర్శకుడు: తాతినేని రామారావు 
* కథ, చిత్రానువాదం: డి.వి.నరసరాజు 
* సంగీతం:కొమ్మినేని చక్రవర్తి 
* గీత రచయితలు: వేటూరి సుందర రామమూర్తి,శ్రీరంగం శ్రీనివాసరావు, సింగిరెడ్డి నారాయణరెడ్డి 
* నేపథ్య గానం: పులపాక సుశీల, శ్రీపతి పండితారాద్యుల బాలసుబ్రహ్మణ్యం 
* ఛాయా గ్రహణం: ఎస్.వెంకటరత్నం 
* కూర్పు: ఎ.సంజీవి 
* నిర్మాత: ఎస్.వెంకటరత్నం 
* నిర్మాణ సంస్థ: శ్రీ పల్లవి ఫిలింస్ 
* విడుదల:21:10:1977.

## నిర్మాణం
### అభివృద్ధి
*యమాలయే జీవంత మానుష్* అన్న బెంగాలీ సినిమా అక్కడ చాలా విజయవంతమైంది. అది 1958 నాటి బ్లాక్ అండ్ వైట్ సినిమా, యముడు పొరపాటున ఒకరి బదులు మరొకరిని తీసుకువెళ్తే ఏం జరుగుతుందన్న అంశంపై తీసిన డివైన్ కామెడీ అది. కెమెరామెన్ గా పనిచేస్తూ, నిర్మాతగా ఎదుగుదామన్న ప్రయత్నాలు చేస్తున్న వెంకటరత్నం ఈ బెంగాలీ సినిమా హక్కులు తీసుకుని తెలుగులో ఎన్టీఆర్ తో తీద్దామని ప్రయత్నాలు ప్రారంభించారు.
అప్పటికి విజయవంతమైన దర్శక రచయితలుగా పేరొందుతున్న బాపురమణలను సినిమా రచన దర్శకత్వానికి బుక్ చేసుకున్నారు. అయితే సినిమా చూశాకా వారిద్దరికీ అది తాము తీయగలిగే సినిమా కాదని స్పష్టమైంది. దాంతో బాపురమణలు నిర్మాతకి- సినిమా చాలా మంచి సినిమాగానూ, విజయవంతంగానూ నిలుస్తుందని, కాకుంటే తాము తీసే శైలి చిత్రం కాదని వేరే వాళ్ళని పెట్టుకని తీయమని చెప్పి ప్రాజెక్టు వదిలేశారు.
దాంతో గుండమ్మకథ, పెద్దమనుషులు వంటి విజయవంతమైన హాస్యచిత్రాలు రాసిన డి.వి.నరసరాజును రచయితగా తీసుకుని తెలుగువాతావరణానికి అనుగుణంగా చిత్రానువాదం తిరగరాయించుకున్నారు.

## విడుదల
సినిమా విడుదలై చాలా విజయవంతమైంది. అప్పటి సమకాలీన రాజకీయాలపై సినిమాలో వేసిన వ్యంగ్యాస్త్రాలను కూడా ప్రేక్షకులు చాలా ఆస్వాదించారు.
## రీమేక్
సినిమాని హిందీలో తెరకెక్కించేందుకు కూడా హక్కులు కొనుక్కుని నిర్మాత వెంకటరత్నం హిందీలోనూ పునర్నిర్మించారు. హిందీ రీమేక్ కి జితేంద్ర, జయప్రద హీరో హీరోయిన్ గా, తాతినేని రామారావుకే దర్శకత్వ బాధ్యతలు అప్పగించి, డి.వి.నరసరాజు చేతే చిత్రానువాదం రాయించి తీశారు.

## పాటలు
* ఆడవె అందాల సురభామిని పాడవె కళలన్ని ఒకటేనని - ఎస్.పి.బాలసుబ్రహ్మణ్యం, పి.సుశీల, రచన: వేటూరి సుందర రామమూర్తి 
* ఓలమ్మీ తిక్కరేగిందా ఒళ్ళంతా తిమ్మిరెక్కిందా - బాలు, సుశీల, రచన: వేటూరి సుందర రామమూర్తి 
* చిలక కొట్టుడు కొడితే - బాలు, సుశీల, రచన: వేటూరి సుందర రామమూర్తి 
* సమరానికి నేడే ఆరంభం - బాలు, రచన: శ్రీరంగం శ్రీనివాసరావు 
* వయసు ముసురు - బాలు, రచన: సింగిరెడ్డి నారాయణరెడ్డి 
* గుడివాడ వెళ్ళాను - సుశీల రచన: వేటూరి సుందర రామమూర్తి

## మూలాలు

డి.వి.వి.ఎస్.నారాయణ సంకలనం చేసిన మధుర గాయని పి.సుశీల మధుర గీతాలు, జె.పి.పబ్లికేషన్స్, విజయవాడ, 2007.
## చిత్ర కథ

వర్గం:ఎన్టీఆర్‌ సినిమాలు
వర్గం:సూర్యకాంతం నటించిన సినిమాలు
వర్గం:ఛాయాదేవి నటించిన సినిమాలు
వర్గం:అల్లు రామలింగయ్య నటించిన సినిమాలు
వర్గం:సత్యనారాయణ నటించిన సినిమాలు
వర్గం:రావు గోపాలరావు నటించిన సినిమాలు
వర్గం:రీమేక్ సినిమాలు
వర్గం:నిర్మలమ్మ నటించిన సినిమాలు